能解答一切的答案

《能解答一切的答案》係中國男歌手周深為動畫電影《妙先生》唱嘅片尾曲。

背景同風格
《妙先生》係2019年中國動畫電影，係《大護法》嘅姊妹片。周深唱嘅歌《能解答一切的答案》係呢部電影嘅片尾曲。2019年12月19號，發佈咗由電影中畫面製作嘅長2:16嘅歌MV同歌詞壁紙。隻MV入面展現咗影片「暗黑童話」嘅風格，都有温暖人心嘅內核，展現出暗黑同温暖對立相依嘅獨特氣質。

喺隻歌歌MV入面，開頭唱話「你走了那麼遠的路啊，只為了一個答案」，中間一系列畫面展現現實嘅衝突同埋唔合理，然後由影片中角色叫出「殺好人，救壞人，這是什麼奇怪的道理！讓人無路可選的世界，算什麼新世界！」隻歌同時唱出：

MusicRadio音樂之聲喺微博介紹呢隻歌嗰陣寫話：「周深細膩治癒的聲線，展現了世界的温暖一面」。

2019年12月22號，喺北京搞嘅電影《妙先生》首映禮上，周深清唱咗《能解答一切的答案》，並話「如果你能選擇的時候，我都希望你能選擇一個善良的那個選擇」。

2019年12月27號，歌曲《能解答一切的答案》完整版喺網易雲音樂上線，隻歌係周深為國產動畫唱嘅第11隻歌。

2019年12月31號，周深喺bilibili新年晚會首次現場唱咗呢隻歌。2020年2月21號，周深參加湖南衛視《歌手·當打之年》，喺第三期「雲錄製」喺屋企唱咗《能解答一切的答案》，攞到觀眾票選第三名。

創作名單
以下內容整理自豆瓣音樂同MV：

演唱：周深
作詞：沃特艾文兒
作曲：劉博雍
編曲：劉博雍
製作人：郭川
混音：CuTTleFIS
音樂監製：王競
MV製作：英事達
出版者: 光線傳媒

排行榜

國語歌
2019年單曲